Di tseddarin-a amedyaz yessemres azamul n tmacahut, yiwi-d tamacahut n tgerfa akken i tella zik, yulsit-d s udem azamal anda yebɣa ad d-yessebgen i umazan neɣ i yimeɣri aserwes i yellan gar teqcict ur neṣi cbaḥa d tgarfa ur nesi tahuski, si tama nniḍen yeccekcem snat n tmucuha deg yiwet, dagi ayen tegdem tgarfa mi teqqen lḥenni iwakken ad d-sebgen tahuski-is, imi teffeɣ iṭij ur as-dyeḍsi, xas akken terra tergec iman-is, tagara-s d tagrest itt-yenɣan, ma d ayen texdem teqcict, di tallit-a, yal taqcict tecbeḥ neɣ ur tecbiḥ tettaraḍ ad teccebbeḥ iman-is iwakken ad ttid-iwali win ara tessaram, imi ur s d-yeḍṣi, xas akken teṣṣimẓi iceṭṭiḍen-is, imdanen llan mgal-is, di tagara tegra-d di yir liḥala.